Ma pidin üksõhtul tõsiselt naerukrambid saama, kui Laura-Heleen hakkas oma päevaseid lasteaiamuljeid minuga jagama.  Jutt oli lühike ja konkreetne:    "Mina onju istusin kivi peal ja mängisin magavat konna, kui tulid kaks titte - üks oli eriti vastik ja teine oli täitsa juhmpea, ja nad lükkasid mu sealt kivi pealt ümber ja ma kukkusin maha ja sain haiget ka. Siis ma mõtlesin, et ma teen neile peksa, aga ma ei teinud, sest nad on ikkagi tited ja lollid pealegi."   Kurat, viimasel ajal on ajaga nii kitsas käes, et nutt tuleb peale. Kirjutada ka ei ole aega siia enam .... Kuigi - vinguda oleks nii mõnegi asja üle. Eks ma võtan ennast ükspäev kokku ja siis irisen täie raha eest! Be warned!